Asemapäällikönhovi

**Asemapäällikönhovi** on liike-, toimisto- ja asuinkerrostalo Helsingin Itä-Pasilassa, osoitteessa Asemapäällikönkatu 3. Se on kansainvälisesti tunnettu arkkitehtuuristaan ja roolistaan media-alan historiassa. Talo valmistui vuonna 1976, ja sen on suunnitellut arkkitehti Eino Tuompo. Talon omistaa Osakeyhtiö Asemapäällikönhovi. Kiinteistön kokonaisala on 15&nbsp;921 neliömetriä. Kerrosalasta noin 75 % koostuu kaupallisesta tilasta ja 25 % asumisesta. Saksan kansallinen arkkitehtuurimuseo on esittänyt taloa *SOS Brutalism* -näyttelyssä. Helsingin kaupunki on lisännyt talon *myhelsinki.fi*-palveluun nähtävyytenä ja arkkitehtuurikohteena. Talo on myös osana palvelun Itä-Pasila-turismisivua.

## TV-studio ja DNA Oyj
Talon kellarikerroksessa on entinen Helsingin Kaapelitelevision, myöhemmin Helsinki Television tv-studio, jota on käyttänyt myös Tuotantotalo Werne. Useiden nimenmuutosten jälkeen Helsingin Kaapelitelevisiosta tuli DNA Oyj, joka on edelleen studion omistaja. Nykyään studiotiloja vuokraa Streamteam Nordic Oy. Ylipormestari Teuvo Aura vihki studion käyttöön joulukuussa 1976. Studiossa alettiin vuonna 1978 tuottaa *Viihde*-kanavaa joka oli Euroopan ensimmäinen maksullinen tv-kanava. Vuonna 1982 HTV aloitti studiossa satelliittiohjelmien jakelun kaapeliverkossa, taas ensimmäisenä Euroopassa. Tähän käytettiin suuria lautasantenneja Asemapäällikönhovin asuinrakennuksen katolla. Lautasantennit ovat edelleen paikoillaan (vaikka eivät ole enää käytössä) ja ovat paikallinen maamerkki. DNA Oyj omistaa myös muita tiloja kiinteistössä ja on yhtiön suurin yksittäinen osakkeenomistaja.

Studiossa on kuvattu 2000-luvulla muun muassa televisiosarjoja *[[Hyppönen-Enbuske Experience]]* sekä *[[Hyvät ja huonot uutiset]]*. Sitä käyttää nykyään Suora Broadcast, joka muun muassa nauhoittaa siellä urheiluselostuksia televisioon.

## Kuvauspaikkana
Kiinteistö on suosittu kuvauskohde, ja siellä on kuvattu ainakin seuraavat teokset:
* Palefacen ”Helsinki – Shangri-La” -kappaleen musiikkivideo (2012) – kuvattu Opastinsillan alla, kiinteistön autohallin sisäänkäynnin edustalla, myös lastauslaiturin ja k-kaupan lauhduttimien edustalla.
* Ruotsalainen televisiosarja *Advokaten*, kausi 2, jakso 7 (2019) – kuvattu ympäri kiinteistöä, muun muassa pihalla, asuinrakennuksen aulassa, rappukäytävässä ja yhdessä asuinhuoneistossa.
* Dplay.fi-markkinointikampanja (2019), julkaistu verkossa ja bussipysäkkien digitaalisilla mainostauluilla ympäri Helsinkiä – kuvattu k-kaupan lauhduttimien edustalla ja Topparikujan julkisivun kohdalla.
* Gettomasan ”Veli mä vannon” -kappaleen musiikkivideo (2020) – kuvattu ympäri kiinteistöä, muun muassa sisäpihalla.
* Ylen lyhytelokuva *Ero* (2020) – kuvattu ympäri kiinteistöä, muun muassa sisäpihalla.
* Armaksen ”Katon mitä tapahtuu” -kappaleen musiikkivideo (2020) – kansitasolla, jossa näkyy asuinrakennuksen julkisivut, myös k-kaupan lauhduttimien edustalla.
* Pyhimyksen ”v!@%#mikko” -kappaleen musiikkivideo (2020) – asuinrakennuksen julkisivu nähtynä sisäpihalta ja yksi pilari.
* WYK:n, Eevil Stöön, Pajafellan ja Justsesomalin ”Iso voimakas komee” -kappaleen musiikkivideo (2021) – kuvattu osittain asuinrakennuksen katolla.
* Mauton "Heartless" musiikkivideo (2021) – kuvattu talon sisäpihalla ja sisäänkäyntien ympärillä.
*HK mainoskampanja "Lähde Lenkille" jonka tuotti bränditoimisto SEK – kuvattu eri puolilla taloa.
* Makia clothing kampanja kotisivuilla ja Instagramilla – kuvattu ympäri taloa.
* Yle TV sarja Akuutti, episodi *Aivovamma - näkymätön epidemia* – kuvattu Outrun Cafessa.
* Sara Siipolan "Juostaan ft. Sexmane" musiikkivideo (2024)


YLE filming at the Asemapäällikönhovi Building.jpg|alt=YLE kuvasi Asemapäällikönhovilla vuonna 2020.|YLE kuvasi Asemapäällikönhovilla vuonna 2020.
TV-sarjan kuvausta Asemapäällikönhovilla.jpg|Ruotsalaisen televisiosarjan *Advokatenin* kuvaksia tekeillä |alt=Ruotsalainen TV-sarja Advokaten (kausi 2, jakso 7) kuvauksen alla Asemapäällikönhovilla kesällä 2019.
The swimming pool at the top of the Asemapäällikönhovi Building.jpg||10 metrin uima-allas ylimmässä kerroksessa.]]


## Muuta toimintaa talossa
Talossa on tai on ollut seuraavia toimijoita:
* Outrun Cafe
* Suora Oy
* Ravintola ja Kahvila Pastelaria Brasil

## Lähteet

## Aiheesta muualla

*Asemapäällikönhovi Emporis.com